ߊߡߊߘߎ߫ ߛߎ߬ߞߊ߬ߣߍ߫
ߊߡߊߘߎ߫ ߛߎ߬ߞߊ߬ߣߍ߲߫ 

ߛߟߊߕߌ߮ ߊߡߊߘߎ߫ ߛߎ߬ߞߊ߬ߣߍ߫ ߦߋ߫ ߛߟߏ߬ߡߊ߯ߣߊ߫ ߖߓߊ߬ߕߍ߫ ߟߊ߫ ߘߞߋ߬ߘߋ߲ ߘߏ߫ ߟߋ߬ ߘߌ߫߸ ߞߊ߬ ߓߐ߫ ߓߊ߲߬ߞߎ߬ߡߊ߲߬ߠߊ߫ ߡߊ߬ߟߌ ߞߊ߲ߓߍ߲߫، ߊ߬ ߞߵߊ߬ ߟߊ߫ ߊߙߊߓߎ߫ ߘߞߋ ߞߎ߲߬ߝߟߐ ߓߍ߯ ߞߍ߫ ߓߡߊ߬ߞߐ߫ ߞߊ߬ ߣߵߊ߬ ߟߊ߫ ߖߊ߯ߓߘߊ ߞߍ߫ ߖߌ߬ߣߍ߬ ߞߊ߲ߓߍ߲߫ (ߌ߬ߡߊ߯ߙߎ) ߟߊ߫ ߞߐߣߊߞߙߌ߫، ߞߊ߬ߦߌ߯ ߊ߬ ߞߊ߬ ߒߞߏ ߘߞߋ߬ ߁߉߉߃ ߟߊ߫ ߟߏ߲  ߡߍ߲߸ ߊ߬ ߘߞߋ߬ߝߊ ߓߟߏ߫ ߞߊ߬ ߣߵߊ߬ ߓߌ߬ߟߊ߫ ߓߌ߬ ߟߊ߫߸ ߊ߬ ߦߋ߫ ߒߞߏ ߛߘߊߟߊߟߌ ߓߊ߯ߙߊ ߟߋ߬ ߘߐ߫ ߞߘߊߎ߫، ߏ߬ ߘߐ߫߸ ߞߝߊ߬ ߛߌߦߊߡߊ߲߫ ߛߓߍߦߊߣߴߊ߬ ߓߟߏ߫߸ ߦߏ߫ ߞߊ߲ ߥߘߋ߬ߥߘߋ߬ߦߊ ߞߊ߬ߝߊ߸ ߏ߬ ߦߴߊ߬ ߜߌ߬ߙߌ߲߬ߘߌ߬ ߞߏ߬ ߝߌߟߊߣߊ߲ ߠߋ߬ ߘߐ߫ ߕߋ߲߬ ߡߌߛߌ߬ߙߊ߲߬ ،ߊ߬ ߘߏ߫ ߟߋ ߝߣߊ߫ ߦߋ߫ (ߟߏ߲ ߠߎ߬ ߘߎߢߊߘߐߕߍ߮ ߘߐ߫) ߊ߬ ߣߌ߫ (ߖߓߌ߬ߙߌ߬ߟߊ߫ ߟߊ߫ ߛߙߊ߬ߣߎ߲) ߊ߬ ߣߌ߫ (ߥߍߘߍ߲ߞߍߟߌ) ߣߌ߫ (ߊ߲ ߠߊ߫ ߓߌ߭ ߕߋߙߌߦߊ) ߊ߬ ߣߌ߫ (ߡߋ߬ߘߋ ߟߐ߲ߠߌ߲ߧߊ) ߘߌ߫، ߊ߬ ߣߌ߫ (ߡߐ߱ ߖߐ߲߫ ߠߋ߬ ߡߐ߰ ߟߐ߲ߠߌ߲ߧߊߣߍ߲ ߘߌ߫) ߊ߬ ߣߌ߫ (ߕߞߌߦߊ ߓߊߕߐߡߐ߲ ߞߊ߬ߝߊ) ߊ߬ ߣߌ߫ (ߡߊ߰ߙߌ ߕߐ߯ ߓߌߞߐ߬ߣߐ߲߬ߘߐ߬ ߣߌ߫ ߞߐ߬ߣߐ߲߬ߘߐ߫ ،ߞߵߊ߬ ߡߌ߬ߣߊ߬ ߞߏߟߋ߲߫ ߦߊ߬ߞߎߓߊ߫ ߟߊ߫ ߡ. ߘ) ߊ߬ ߣߌ߫ ߛߞߎ߬ ߛߘߍߡߊ߲߫ ߡߊ߲߬ߘߋ߲߬ ߡߟߋߞߎߦߊ ߟߎ߬ ߘߐ߫، ߊ߬ ߣߴߊ߬ ߕߍ߬ߘߍ ߒߞߏ ߘߎ߲ߓߎ ߟߊ߫ ߞߘߐߝߐߟߊ߲߫ ߟߊߘߍ ߘߐ߫ ߡߊ߲߬ߘߋ߲߬ߞߊ߲ ߞߎߡߊߘߋ߲ ߥߊ߯ ߗߍ߬ߡߍ߫ ߖߊ߬ߕߋ߬ ߦߋ߫ ߡߍ߲ ߞߣߐ߫،ߊ߬ ߣߌ߫ ....، ߏ߬ ߞߐ߫ ߊ߬ ߣߌ߫ ߟߊ߬ߖߍ߲߬ߛߍ߲߬ߕߊ߬ ߛߌߦߊߡߊ߲߫ ߝߐ߰ߓߍ ߟߎ߬ ߣߌ߫ ߓߟߐߟߐ ߟߎ߫ ߞߊ߲߬ ߞߎߡߦߊ ߟߎ߬ ߣߌ߫ ߜߛߋߓߊ߯ߦߊ߫ ߛߓߍߟߌ߫ ߖߌߦߡߊ ߟߎ߬، ߊ߬ ߣߌ߫ ߘߟߊߡߌߘߊߟߌ ߟߎ߬ ߓߊ߯ߙߊߢߐ߲߯ߧߊ ߛߌߟߊ ߝߍ߬ ߦߏ߫ ߖߌ߬ߦߊ߬ߖߟߎ߬ ߘߟߊߡߌߘߊ ߣߌ߫ ߞߝߊ߬ ߛߏ߯ߙߏ ߣߴߊ߬ ߓߊߦߟߍߡߊ߲ ߕߟߋ߬ߓߊ߮ ߟߊ߫، ߊ߬ ߓߘߴߏ߬ ߛߌߦߊߡߊ߲߫ ߠߋ߬ ߞߍ߫߸ ߊ߲ ߡߊ߫ ߡߍ߲ ߓߍ߯ ߦߙߌߞߊ߫ ߟߐ߲߫، ߒߞߏ ߘߏߝߙߍߕߍߦߊߣߍ߲ ߞߐߝߍ߬߸ ߏ߬ ߞߊ߬ ߘߍ߬ߡߍ߲߬ߓߊ߫ ߞߴߊ߬ ߦߋ߫ ߞߊ߬ ߛߋ߫ ߞߊ߬ ߒߞߏ ߛߓߍߛߋ߲߫ ߛߌߦߊߡߊ߲߫ ߘߐߓߍ߲߬ ߕߟߋ߬ߓߊ߮ ߟߊ߫߸ ߊ߬ ߣߌ߫ ߞߊ߬ߙߊ߲߬ߡߐ߯ ߓߊ߬ߓߊ߫ ߡߊ߬ߡߊ߬ߘߌ߫ ߖߊ߰ߣߍ߫ ߟߊ߫ ߛߓߍߛߋ߲߫ ߊߙߊߓߎ߫ ߘߏߝߙߍߕߍߡߊ ߟߎ߬ ߦߟߍ߬ߡߊ߲ ߞߵߊ߬ ߞߍ߫ ߒߞߏ ߘߏߝߙߍߕߍߡߊ ߘߌ߫، ߊ߬ ߣߌ߫ ߞߊ߬ ߖߊ߰ߣߍ ߟߊ߫ ߛߓߍߟߌ ߥߍ߬ߢߍ߲߫ ߕߋ߬ߣߍ߲ ߘߏ߫ ߟߎ߫ ߡߊߝߟߍ߫ ߊ߬ ߟߊ߫ ߞߝߊ߬ ߓߊߦߟߍ߬ߡߊ߲߬ߣߍ߲ ߘߏ߫ ߟߎ߫ ߞߊ߲߬߸ ߞߵߏ߬ ߟߎ ߞߍ߫ ߛߓߍߛߋ߲߫ ߞߎߘߊ߫ ߘߌ߫ ߒߞߏ ߘߐ߫ ߦߏ߫ ߢߌ߬ߡߊ ߛߊ߬ߙߊ ߟߋ ߝߌ߬ߛߵߊ߬ ߖߍ߬ߘߍ ߘߌ߫، ߛߓߍߛߋ߲߫ ߞߎߘߊ߫ ߟߊߘߊ߲߸ ߊ߬ ߦߴߏ߬ ߞߍ߫ ߟߊ߫ ߟߋ ߕߎ߬ߡߊ߬ ߓߍ߯، ߏ߬ ߓߘߊ߫ ߕߟߋ߬ߓߊ߰ ߟߊ߬ ߛߓߍ߬ߟߌ߬ߟߊ߫ ߛߌߦߊߡߊ߲߫ ߡߊߘߍ߬ߡߍ߲߫ ߓߌ߬߸ ߞߵߌ ߡߊߝߊ߬ߟߋ߲ߝߊ߬ߟߋ߲߬ ߒߞߏ ߛߓߍߛߋ߲ ߠߎ߬ ߘߐ߫ ߕߟߋ߬ߓߊ߮ ߞߣߐ߫߸ ߊ߬ ߞߊ߬ ߡߐ߰ ߥߙߍ߫ ߕߐ߯ߟߊ߫ ߛߓߍߛߋ߲߫ ߏ߬ ߟߎ ߟߴߊ߬ ߡߊߟߐ߲ߕߐ߮ ߘߌ߫ ߕߟߋ߬ߓߊ߮ ߞߣߐ߫،ߣߌ߲߬ ߓߊ߯ߙߊ ߢߌ߲߬ ߠߎ߬ ߡߊ߫ ߞߍ߫ ߓߊ߬ߟߊ߲߬ ߘߴߊ߬ ߢߍ߫ ߡߐ߰ ߟߊ߬ߓߌߟߊ ߘߐ߫ ߒߞߏ ߟߊ߫ ߡߊ߬ߟߌ ߣߌ߫ ߖߌ߬ߣߍ߫ ߞߣߐ߫، ߕߏ߫ ߞߍ߫ ߘߴߏ߬ ߟߋ ߘߐ߫ ߒ߬ ߓߊߘߋ߲ ߡߍ߲ ߠߎ ߦߋ߫ ߛߌ߱ ߘߐ߫ ߕߊߦߌߘߎ߯߸ ߏ߬ ߟߎ߫ ߞߊ߬ ߘߞߋ߬ߓߊ߮ ߢߌߣߌ߲߫ ߊ߬ߟߎ߫ ߖߘߍ߬ ߣߴߊ߬ߟߎ߬ ߟߊ߫ ߘߋ߲ߓߦߊ ߟߎ߬ ߟߊߓߌ߬ߟߊ߬ ߞߊ߲ߡߊ߬ ߒߞߏ ߟߊ߫.